
CONSILIUL LOCAL AL MUNICIPIULUI


          S I G H I Ş O A R A

                                                 
      H O T Ă R Â R E A  NR. 76






              din 25 aprilie 2012

privind  aprobarea delegării gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L.Sighişoara

Consiliul Local al Municipiului  Sighişoara ;

Având în vedere expunerea de motive a Primarului municipiului cu propunerea de aprobare a delegării gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L.Sighişoara ;

Având în vedere hotărârea proprie nr. 49 din 31.03.2011,  prin care s-a aprobat înfiinţarea S.C. ECOSERV SIG S.R.L.Sighişoara prin reorganizarea Serviciului Public de Gospodărie;
            Având în vedere prevederile Legii nr. 51/2006, Legea serviciilor comunitare de utilităţi publice, cu modificările şi completările ulterioare;

            Având în vedere  prevederile O.G. nr. 71/2002  pentru aprobarea Legii nr. 3/2003  privind organizarea şi funcţionarea serviciilor publice de administrare a domeniului public şi privat de interes local;

             Având în vedere prevederile Legii nr. 101/2006, Legea serviciului de salubrizare a localităţilor, cu modificările şi completările ulterioare;

             Având în vedere Raportul de specialitate al Serviciului Public Gospodărie prin care se propune aprobarea delegării gestiunii directe a unor activităţi ale serviciilor publice de salubrizare şi  de administrare a domeniului public şi privat al Municipiului Sighişoara către S.C. ECOSERV SIG S.R.L.Sighişoara, îndeplinindu-se astfel prevederile legale;

            Având în vedere adresele transmise de S.C.  APA TERMIC TRANSPORT S.A. cu sediul în Sighişoara, str. Baraţilor, nr. 5-7 şi  înregistrate la Municipiul Sighişoara cu nr.23309 din 22.11.2011, nr.2305 din 31.01.2012 şi nr.3153 din 09.02.2012;

            În temeiul  prevederilor art. 30 şi 31 ind.1 din Legea 51/2006, Legea serviciilor comunitare de utilităţi publice, cu modificările şi completările ulterioare şi al prevederilor art. 11 din Legea 101/2006, Legea serviciului de salubrizare a localităţilor, cu modificările şi completările ulterioare;

             În baza art. 36(2) lit,,d’’, (6) lit. ,,a’’ pct. 14 şi art 45(3), art. 115 (1) lit.,,b’’ din Legea 215/2011, legea administraţiei publice locale, cu modificările şi completările ulterioare.

H O T Ă R Ă Ş T E:  

           Art. 1. (1) Se aprobă, atribuirea în gestiune  delegată  directă a unor activităţi ale Serviciului Public de Salubrizare al Municipiului Sighişoara către S.C. ECOSERV SIG S.R.L.Sighişoara, societate la care Consiliul Local al Municipiului Sighişoara este asociat unic, in baza unui contract de delegare a gestiunii acestui serviciu .

               
 (2) Activităţile specifice  care vor face obiectul contractului de delegare a gestiunii Serviciu Public de Salubrizare sunt: 

 a) sortarea deşeurilor municipale;

 b) administrarea depozitelor de deşeuri; 

 c) dezinsecţia , dezinfecţia şi deratizarea.

            Art. 2.  Se aprobă Studiul de oportunitate privind delegarea gestiunii pentru unele servicii de utilităţi publice ale Municipiului Sighişoara, conform Anexei 1, care face parte integrantă din prevederile prezentei hotărâri.

Art. 3. La data intrării în vigoare a prezentei hotărâri se abrogă H.C.L. nr. 184 din 28 octombrie 2010 privind aprobarea contractului de concesionare a administrării ,, Staţiei de sortare a deşeurilor’’ a municipiului Sighişoara şi a regulamentului de exploatare şi întreţinere a staţiei şi H.C.L. nr. 178 din 12.10.2010  privind aprobarea modalitatăţii de gestiune a activitatii de „Sortarea deşeurilor municipale in Municipiul Sighişoara, judetul Mureş”.

Art. 4 - Cu ducerea la indeplinire a prevederilor prezentei hotărâri se încredinţează Primarul Municipiului Sighişoara  şi administratorul  S.C. ECOSERV SIG S.R.L. Sighişoara.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Serviciul public de gospodărie ;

1 ex. Administrator S.C. Ecoserv Sig S.R.L.

1 ex. Direcţia economică

10 ex.BC/FM

